CELEX: 62016TN0125
Language: sl
Date: 2016-03-23 00:00:00
Title: Zadeva T-125/16: Tožba, vložena 23. marca 2016 – León Van Parys/Komisija

17.5.2016   
            
            
               SL
            
            
               Uradni list Evropske unije
            
            
               C 175/28
            
         Tožba, vložena 23. marca 2016 – León Van Parys/Komisija
   (Zadeva T-125/16)
   (2016/C 175/32)
   Jezik postopka: nizozemščina
   
      Stranki
   
   
      Tožeča stranka: Firma Léon Van Parys NV (Antwerpen, Belgija) (zastopniki: P. Vlaemminck, B. Van Vooren in R. Verbeke, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za ničnega razglasi sklep Evropske komisije C(2016) 95 final z dne 20. januarja 2016 v zadevi REC 07/07(REV) o ugotovitvi, da je upravičena naknadna vknjižba uvoznih dajatev, in da je odpust teh dajatev v razmerju do dolžnika upravičen, v razmerju do drugega dolžnika delno upravičen, v drugem delu pa ni upravičen, ter o spremembi sklepa Komisije C(2010) 2858 z dne 6. maja 2010;
            
         
               —
            
            
               ugotovi, da člen 909 Uredbe št. 2454/93 (1) po sodbi Splošnega sodišča v zadevi T-324/10, v kateri je Splošno sodišče v korist (sedanji in takratni) tožeči stranki člen 1(3) prvotnega sklepa C(2010) 2858 razglasilo za ničnega, v celoti učinkuje v njeno korist, tako da se ji v skladu s členom 909 Uredbe št. 2454/93 dolg in s tem neposredno ali posredno povezane obresti ali stroški v celoti odpustijo;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Kršitev členov 907 in 909 Uredbe št. 2454/93 ter člena 41 Listine EU o temeljnih pravicah
               Tožeča stranka trdi, da ugodni učinki sodbe z dne 19. marca 2013, Firma Van Parys/Komisija (T-324/10, EU:T:2013:136), kot takšni zadostujejo. Zato ni potreben nov sklep Komisije, da se odpravi nezakonitost, ki jo je ugotovilo Splošno sodišče, tožeča stranka pa bi morala biti deležna ugodnosti na podlagi člena 909 Uredbe št. 2454/93.
            
         
               2.
            
            
               Kršitev člena 907 Uredbe št. 2454/93 in člena 41 Listine EU o temeljnih pravicah
               Tožeča stranka trdi, da je Komisija zlorabila svojo pristojnost zahtevati predložitev dodatnih podatkov na podlagi člena 907 Uredbe št. 2454/93, da bi se izognila uporabi člena 909 Uredbe št. 2454/93. Komisija naj bi že razpolagala z zahtevanimi podatki.
            
         
               3.
            
            
               Podredno: kršitev načela dobrega upravljanja, saj izvršitev sodbe z dne 19. marca 2013, Firma Van Parys/Komisija (T-324/10, EU:T:2013:136), v primernem roku ne bi smela trajati dlje od devet mesecev, ki je prvotno določen rok v členu 907 Uredbe št. 2454/93.
            
         
               4.
            
            
               Podpodredno: zloraba pristojnosti, ker je Komisija izvedla popolnoma nov preizkus in pri tem prišla do zaključka, ki nasprotuje ugotovitvam Splošnega sodišča v sodbi z dne 19. marca 2013, Firma Van Parys/Kommission (T-324/10, EU:T:2013:136).
            
         
               5.
            
            
               Podpodredno: napačna razlaga pravnega okvira organizacije trga banan in kršitev načela enakega obravnavanja.
               
                           —
                        
                        
                           Okoliščina, da se je tožeča stranka poslužila posla finančnega zakupa, da bi pridobila pravico do izkoriščanja uvoznih dovoljenj, naj bi bila pravna možnost, ki je predvidena v okviru Uredbe št. 2362/98 (2) in poslovnih praks, ki jih dopušča STO.
                        
                     
                           —
                        
                        
                           Tega samo po sebi ni mogoče šteti za malomarnost s strani uvoznika, če to ne velja za carinske organe ali drugega uvoznika, ki ni uporabil prenosljivih dovoljenj.
                        
                     
         
      (1)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, posebna izdaja v slovenščini, poglavje 2, zvezek 6, str. 3).
   
      (2)  Uredba Komisije (ES) št.. 2362/98 z dne 28. oktobra 1998 o določitvi podrobnih pravil za izvajanje Uredbe Sveta (EGS) št. 404/93 v zvezi z uvozom banan v Skupnost (UL L 293, str. 32).